**Сәрдекбаш авыл җирлегененең**

**2016нче елда эшләнгән эшләренә отчеты**

Сәрдекбаш авыл җирлегенә 7 авыл керә. 360 хуҗалыкка 1348 кеше исәпләнелә.

2016 елда 17 бала дөньяга килде, ә 16 кеше вафат булды.Җирлекнең демографик хәле тотрыклы хәлдә.Узган елны 9 гаилә никахларын рәсмиләштерде.

Авылларда яшәүче халыкка 8 кибет,1 мәдәният йорты, 3клуб, 3 китапханә, 3 медпункт, почта бүлекчәсе хезмәт күрсәтә.

Сәрдекбаш авыл җирлеге халкы уз тырышлыгы нәтиҗәсендә яхшы дәрәҗәдә көн күрә. Халык бәрәңге,суган һәм башка төрле яшелчә үстерә, ит җитештерә, сөт сата. Бугенгесе көндә шәхси хуҗалыкларда якынча 952 баш мөгезле эре терлек,(узган ел белән чагыштырганда 60 башка артыграк)шуларның 384 се савым сыеры,(узган елдан 7 башка артыграк),43 баш ат,(узган елдан 15 башка артыграк) һәм 149 баш умарта,(узган елдан 66 башка артыграк) исәпләнелә.

Дәүләт тарафыннан бирелә торган төрле субсидияләр алуда катнашып торабыз,сыерларга һәм кәҗәләргә барлыгы 1186000 сум,кош-кортларга 34100 сум,атларга 18000 сум, ветеринар хезмәтләр өчен 56400 сум субсидия бирелде.

Мал торагы төзү өчен 100000 сум алырга 1 гаилә катнашты. Узган елны 200 –әр мең сум алган 4 гаилә үзләренең эшләрен яхшы гына алып баралар. Быел да әлеге программада катнашырга теләк белдерүчеләр бар,аларга бүгенгесе көндә аңлату эшләре алып барабыз.

Республика күләмендә үткәрелә торган үзара салым җыюда

Сәрдекбаш авыл җирлеге бик актив катнашып килә.2016 нчы елда үзара салым акчасын 300 сумнан жыярга дигән карар кабул ителгән иде. Җирлек буенча 944 кешенең 944 се катнашты. План 100 % ка үтәлде. Барлыгы 283200 сум акча җыелды. Бу акча дәүләт тарафыннан артып кайтканнан соң 1416 000 сум булды.Уразай авылының 2015 нче елдан калган 299 000 сумны кушканнан соң барлыгы 1 715 000 сум булды.

Әлеге акчаларның 720 000 сумы юллар төзекләндерүгә тотылды,барлыгы 822 м юлга таш җәелде:Сәрдекбаш 228 м,Каенлык 114 м,Бакча Сарай 234 м, Трыш 246 м.

Уразай авылының су системасы начар хәлдә,шуңа күрә әлеге авылының узара салым акчасы “Чиста су” программасында катнашу өчен проект төзүгә тотылды.Бугенгесе көндә 664 000 сум акчага проект эшләтелде.Моның эчендә:75 000 сум топосъемка,75 000 сум геология, 514 000 сум проект ясату.

135 000 сумга янгын куркынычсызлыгын тәэмин итү максатыннан 5 мотопомпа алынды.

115 000 сум акча 3 су башнясын койма белән әйләндереп алуга тотылды.(Сәрдекбаш,Каенлык,Яңа Сәрдек авыллары)

60 000 сум акчага 2 су насосы алынды һәм янган насослар урынына куелды.

21 000 сум акча Югары Китәк авылы чишмә янын төзекләндерүгә тотылды.

Барлык җыелган акчалар тиешле планлаштырылган эшләр өчен тотылып бетте.

2017 нче елның үзара салымын карар нигезендә 500 сумнан җыелды.Барлыгы 975 кешедән 487500 сум акча җыелырга тиеш иде,бүгенгесе көндә 478400 сум җыелды.Бу 98% ны тәшкил итә. Үзара салым буенча 2017 нче елга куелган бурычларыбыз булып:

1) юлларны төзекләндерү;

2) җирлек территориясен яхшырту;

3) су белән тәэмин итү;

4)поҗар куркынычсызлыгын яхшырту;

5) зиратларны тәртипкә китерү тора.

Сәрдекбаш урта мәктәбендә 142 бала исәпләнелә,шуларның 24се балалар бакчасында, 95е урта мәктәптә, 8е Тырыш авылы филиалында,15е Яңа Сәрдек авылы филиалында белем һәм тәрбия ала.Сәрдекбаш авылы балалар бакчасын урта мәктәп зданиясенә кертү турында карар чыгарылган иде,быел бу эшләр ахырына җиткерелер дип уйлыйбыз.Чөнки балалар бакчасына булган ихтияҗ арта,чиратта торучы балалар саны да әкеренгә үсә.Бу бик сөенечле хәл,шуңа күрә әлеге проблеманы юк итү безнең өстебездә бурыч булып тора.

Мәктәп укытучы кадрлар һәм укыту өчен әһәмиятле материаль ресурслар белән тулысынча тәэмин ителгән, белем алу өчен барлык уңайлы шартлар тудырылган. Шуның нәтиҗәсе буларак өлгереш һәм сыйфат күсәткечләре югары.

Сыйфатлы белем бирү белән беррәттән, укучылар төрле дәрәҗәдәге олимпиада-конкурсларда катнашып, югары нәтиҗәләргә ирешәләр.

Бу уку елында укучылар муниципаль этапта 12 призлы урын алуга ирешәләр.

Республика күләмендәге олимпиадаларга да безнең укучылар зур әзерлек белән барып,зур гына нәтиҗәләр белән кайталар.Аларны исемләп атап китәсе килә:11 сыйныф укучысы Мифтахов Сәйдәш экономикадан призер,укытучысы Галиев Ильяс,10 нчы сыйныф укучысы Миннемуллина Ландыш татар теленнән призер, укытучысы Шамсутдинова Сания апа.

Муниципаль этап нәтиҗәләре буенча рейтингта

Сәрдекбаш урта мәктәбе II категория мәктәпләр арасында 3 урынны алды.

Район, республика, төбәкара үткәрелә торган башка төр олимпиадаларда, конкурс-конференцияләрдә дә укучылар актив катнашалар, җиңүче һәм призерлар булалар.Мәсәлән:

Балалар белән эшләү бүлеге тарафыннан оештырылган КВНда мәктәп командасы 2 урынны алган иде.

Ә күп еллар мәктәпне таныткан нәтиҗәләрнең берсе – ул спорт өлкәсендәге уңышлар. Мәктәбебездә укучыларның сәламәтлеген ныгыту һәм саклау өчен барлык шартлар тудырылган: 2 спорт залы, хоккей мәйданчыгы, спорт мәйданчыгы эшли, мәктәп коридорларында 5 теннис өстәле урнаштырылган. Әлеге уңайлыклардан мәктәп укучылары гына түгел, авыл яшьләре дә файдалана.

2016 ел – районыбызда игълан ителгэн Спорт елы кысаларында район мәктәпләре арасында узган спартакиадада 2 группа мәктәпләр арасында укучыларыбыз 2 урынны алдылар.

Шулай ук мәгариф хезмәткәрләре арасында узган спартакиадада укытучылар командасы 2 урын яулады.

Соңгы елларда мәктәбебездә, төбәк тарихында якты эз калдырган якташларыбызның казанышларын яшь буынга җиткерү өчен, алар истәлегенә теннис, хоккей, футбол турнирлары үткәрелү традициягә әйләнгән.

Узган елда мәктәп территориясендәге хоккей мәйданчыгына экономияле яктырткычлар куелды, 2017 елда бөтен уңайлыклары булган спорт мәйданчыгы төзү планда тора,бу эштә әйбәт кенә ахырына барып җитәр дип ышанып калабыз.

Сәрдекбаш урта мәктәбе 2016 елда капиталь ремонт программасына кертелде. Мәктәп бинасына 6 млн. сумлык капиталь ремонт үткәрелде. Ишек-тәрәзәләр, җылылык һәм су челтәрләре яңартылды.Бу безнең өчен зур сөенеч булып тора.Форсаттан файдаланып мәктәп коллективы, укучылар, ата-аналар ,һәм шәхси уз исеменнән Сергей Дмитриевичка рәхмәт белдерәсе килә.

Шулай ук “Үзеңнең мәктәбеңә булыш” акциясе кысаларында алынган финанслар һәм мәктәп коллективы көче белән мәктәп спорт залында 150 меңлек ремонт эшләре башкарылды.Элеге изге эшкә үз өлешен керткән һәр кешегә,шулай ук зур рәхмәтләребезне җиткерәбез.

Авыл бәйрәмнәренә һәм авыл тормышына үзләренең көчләрен керткән эшмәкәрләребез дә бар.Аларга авыл халкы бик рәхмәтле булып яши.

Набиев Азат Мөзәкир улы ярдәме белән Уразай авылы мәчетенең эчендә бик зур гына капиталь ремонт башкарылды.

Авыл халкы тырышлыгы белән Каенлык авылы мәчете тышкы яктан җылытылып сайдинг белән тышланды.

Шулай ук халык ярдәме белән Сәрдекбаш авылы мәчете дә тышкы яктан агартылды.

Гарифуллин Илһам ярдәме белән Югары Китәк авылындагы бөя зурайтылды һәм ял итү урыннары,беседка булдырылды.

Яңа Сәрдек авылында Шакиров Раил үз хуҗалыгында балалар өчен 50 000 сумлык хоккей мәйданчыгы ясап куйды.

Гомумән алганда,авылларыбызда яшьләр һәм башка катлам кешеләре өчен эштән соң ял итәр,спорт белән шөгыльләнер өчен дә барлык шартлар тудырылган.Спорт өлкәсендә бигрәк тә горурланыр нәтиҗәләребез бар.Сәрдекбаш авылыннан Кадирова Фәнүзә Россия хатын-кызлар җыелма команда составында уйнавы безнең өчен бик зур горурлык булып тора.

Шулай ук яңадан ике укучыбыз Кадирова Айзилә һәм Валеев Данияр Кукмараның “Ягуар”командасында бик яхшы гына уйнап йөриләр.Кайсы гына баланы алсак та,аларның нинди дә булса сәләте,кызыксынуы бар дип әйтер идем мин.Болар барысы да җирлегебез халкы киләчәккә битараф түгеллеген күрсәтә.Ә балалар безнең киләчәгебез!

Мәдәният хезмәткәрләре белән актив элемтәдә торып эшлибез.Зур бәйрәмнәр:8 нче март,23 нче февраль,9 май,Нәүрүз,Сабантуй,Өлкәннәр көне,Әниләр бәйрәме кебек зур бәйрәмнәр бөтенебез хезмәте белән матур һәм ямьле итеп уздырыла.

Иң зур көч куеп уздырыла торган бәйрәмнәрнең берсе ул да булса Җиңү бәйрәме.Быел да ул матур һәм эчтәлекле итеп уздырылды.Көчендә булган сугыш,тыл ветераннары,сугыш чоры балалары барысы да зур табын артына бәйрәм тамашасына чакырылды.

Сугыш һәм тыл ветераннарының өйләренә барып бәйрәм бүләкләре тапшырылды.Безгә якты тормыш бүләк иткәннәре өчен без бик күпләргә бурычлы,шуны онытмаска иде.

Җирлектә 1апрельдән алып 1 июньгә кадәр чисталык икеайлыгы уза. Зиратлар , юл кырыйлары һәм юл буйларындагы посадкалар корган агачлардан чистартылып,багана төпләре агартылып торыла.Шулай ук елга буйлары,ерганаклар аерым игътибар белән күзәтелә,аулак урыннарда чүплекләр ясауны булдырмау өстендә эш алып барыла.

Җәй көннәрендә авылларда булган чүплекләр юк ителде,чүп җыю Эко-сервис оешмасына тапшырылды.

Җирлекнең торышын яхшырту буенча барган эшләребезнең тагын бер куанычлысы Уразай авылы бөясендә зур гына капиталь ремонт эшләре башкарылды.

Урам утларына килгәндә Сәрдекбаш авыл җирлегендә барлык авылларда да светодиодный лампалар куелып бетте.( 100 % тәшкил итә,барлыгы 172 светодиодный лампа).2015 нче ел белән чагыштырганда исәпләү 2,5 тапкырга кимеде,акчага күчергәндә бу 185000,00 сум акчага экономия ясалган дигән сүз.

Мәктәпләр, балалар бакчалары, мәдәният йортлары, китапханәләр барысы да кадрлар белән тәэмин ителгән.Яңа ел аллары үзенең кар сыннары белән дә матурлыкны арттырып тора торган вакыт. Быел да мәктәпләр,балалар бакчасы,клуб ишек аллары әкият дөньясын хәтерләтә иде.

Бүгенге көндә иң борчыган проблема терроризм, экстримизм һәм норкамания афәте тора.Шушы мәсьәләләр буенча мәктәпләрдә, китапханәләр һәм клубларда балалар белән төрле сөйләшүләр,тәрбия дәресләре үткәрелелеп тора. Участок полициясе белән дә тыгыз элемтә алып барыла. Шул уңайдан җирлектә узган гомуми җыелышларда да әлеге проблемаларга кагылышлы сораулар аерым көн тәртибе белән каралып килә.

Бугенге заманда халыкны төрле куркыныч группаларга чакырган сайтлар белән интернет тулган.Шул уңайдан күптән түгел генә уздырылган “Куркынычсыз интернет”дип аталган атналыкта безнең китапханәләрдә актив катнашты.Китапханәчеләр балалар өчен “Интернет куркынычмы,юкмы?” дип аталган китапханә дәресләре үткәрделәр.Балаларга интернетның кирәкле булу белән беррәттән, бик куркыныч булырга мөмкин икәнен аңлаттылар.

Халык дружинасы составына 8 кеше керә.Алар да үз чиратларында халыкны яклау буенча эш алып баралар.Авылларда чират буенча төнге каравыл торулар оештырылган.Дежур тору аерым дәфтәргә теркәлеп бара.

Сәрдекбаш авыл җирлегендә 6 мәчет бар. Һәр мәхәлләнең үзенең имамы бар. Имамнарыбыз яңа туган сабыйларга исем кушу, никах уку,соңгы юлга озату, коръән ашларында катнашу кебек йолаларны үтиләр.Мәүлид кичәләрен зурлап үткәрәләр. Имамнар җирлек халкын дингә өндәү өлкәсендә бик нык эш алып баралар. 6 мәчеттә дә көндәлек намазлар укыла , азан әйтелә,балаларга һәм өлкәннәргә дин сабаклары укыту оештырылган. Имамнар килгән –киткән кешеләрне дәфтәргә теркәп бара.Җирле үзидарә тарафыннан мәчетләр һәрдаим контрольдә тотыла. Алар белән һәрвакыт тыгыз элемтә дә торып эшлибез һәм алар белән ай саен күчмә җыелышлар үткәреп киләбез.

Сәрдекбаш авыл җирлегенең үз керемнәре турында да әйтеп китәсе килә.

|  |  |  |  |
| --- | --- | --- | --- |
| Наименование КВД | 2016 план | 2016  факт | % |
| Подоходный налог на доходы физ.лиц | 40 000 | 87 787,53 | 219 |
| Единый сельскохозяйственный налог | 1000 | 7454,50 | 745 |
| Налог на имущество физ.лиц. | 90 900 | 111 311,38 | 122 |
| Земельный налог  Юр.лиц.  Физ.лиц. | 168 000  162 000 | 169 100,32  164 404,47 | 101  101 |
| Госпошлина за нотариальные действия  Аренда земли | -  - | 200  13 731,36 |  |
| Доходы,получаемые в виде арендной либо иной платы за передачу в возмездное пользование гос.и мун.имущества | 10 000 | 9 458,24 | 89 |
| Самообложение | 83200 | 283 200 | 100 |
| Итого | 813 200 | 904 148,4 | 111 |

Эшләгән эшләр күп булса да,әле эшләп бетерәсе мәсьәләләр дә бар.Илләребез тыныч булып җитәкчеләребез кабул иткән программалар эшләп торганда, читкә китмичә яшьләребез дә авылга кайтып төпләнерләр дигән өметтә калабыз.Чөнки шул вакытта гына авылларыбызның киләчәге бар!Димәк, киләчәк безнең үзебезнең кулларда!

Игътибарыгыз өчен зур рәхмәт! Авыл җирлеге башлыгы:

И.М.Набиев